अब महिलाएं करेंगी अरेरा कॉलोनी गुरुद्वारा का संचालन
राजधानी के अरेरा काॅलोनी गुरुद्वारा का संचालन अब महिलाएं करेंगी। रविवार को संगत की सहमति से बाकायदा कमेटी का गठन कर महिलाओं को गुरुग्रंथ साहिब के समक्ष इसकी बागडोर भी सौंप दी गई। हमीदिया रोड गुरुद्वारा कमेटी के मुखिया ज्ञानी दलीप सिंघ ने नवगठित महिला कमेटी के पदाधिकारियों की घोषणा की। इसमें अध्यक्ष इंदरजीत कौर संधू जबकि सचिव अरविंदर कौर अरोरा होंगी। कमेटी अस्थाई रूप से गठित की गई है। कुछ माह बाद चुनाव कराए जा सकते हैं। इधर, ज्ञानी सिंह का दावा है कि भोपाल में यह पहला ऐसा गुरुद्वारा है,जिसका संचालन करने के लिए मुख्य कमेटी में सभी महिलाएं हैं। पुरुषों की कमेटी का कार्यकाल खत्म होने से पूर्व महिला कमेटी का गठन करने का उन्होंने कारण नहीं बताया।
गुरुद्वारा में सुबह दस बजे संगत में शामिल करीब 500 लोगों की उपस्थित में ज्ञानी सिंह ने महिला कमेटी की घोषणा की। इसमें अध्यक्ष इंदरजीत कौर संधू, उपाध्यक्ष प्रकाश कौर खनूजा, सचिव अरविंदर कौर अरोरा, सहसचिव कमलदीप कौर सलूजा व कोषाध्यक्ष दलजीत सिंह कौर नरूला को बनाया गया।
hin_Deva hin_Deva hin_Deva